Beverli

Beverli () ir pilsēta un pagasts Anglijas ziemeļaustrumu daļā, Jorkšīras Īstraidingas ceremoniālās grāfistes un unitārās pašvaldības administratīvais centrs. Atrodas grāfistes vidusdaļā Hallas upes krastā  no valsts galvaspilsētas Londonas un  no grāfistes lielākās pilsētas Kingstonas pie Hallas.

 Vēsture 
Par pilsētas dibinātāju uzskata Jorkas bīskapu Džonu, kurš 8. gadsimtā šeit uzbūvēja svētajam Jānim Evaņģēlistam veltītu baznīcu. Ap to izauga klosteris un pilsētiņa, ko sākotnēji dēvēja par Inderawuda — ‘Deiras ļaužu mežos’. 9. gadsimtā pilsētu iekaroja vikingi, bet 10. gadsimtā to pārdēvēja tagadējā vārdā Beverlac — ‘bebru izcitums’. Džons no Beverli 1037. gadā tika kanonizēts kā svētais un pilsētiņa kļuva par populāru svētceļojumu vietu. Beverli ar tās katedrāli kļuva par Ziemeļanglijas vienu no nozīmīgākajiem kristietības centriem, kā arī attīstījās par reģionāli svarīgu tirgus pilsētiņu, kur tirgoja audumus, ādas un briežu ragu izstrādājumus; 1122. gadā tai piešķira boro statusu un 1377. gadā tā bija Anglijas 10. lielākā pilsēta.Hopkins, Pamela (2003). The History of Beverley, East Yorkshire. Blackthorn Press. ISBN 0-9540535-9-1

Reformācijas laikā, kad tika likvidēts klosteris un pārtrūka ienākumi no svētceļniekiem, pilsētas nozīme ievērojami samazinājās. Pilsēta atdzima pēc Stjuartu dinastijas valdīšanas atjaunošanas, bet tā vairs nesasniedza savu kādreizējo nozīmību.

 Atsauces 

 Ārējās saites 

Kategorija:Anglijas pilsētas
Kategorija:Jorkšīras Īstraidinga